Diari Oficial de la Generalitat Valenciana


Sumari del DOGV 8249, del 07-03-2018 (2018/2394)

Extracte de la Resolució de 30 de gener de 2018, de la vicerectora d'Estudis de Grau i Política Lingüística de la Universitat de València, per la qual es convoquen i s'estableixen les bases reguladores de les ajudes Drac Formació Avançada 2018 per a estudiantes i estudiants de la Universitat de València en el marc del programa de mobilitat Drac de la Xarxa Vives d'Universitats.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8249

Data del DOGV
:   07-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2394


Data del document
:   30-01-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 30 de gener de 2018, de la vicerectora d'Estudis de Grau i Política Lingüística de la Universitat de València, per la qual es convoquen i s'estableixen les bases reguladores de les ajudes Drac Formació Avançada 2018 per a estudiantes i estudiants de la Universitat de València en el marc del programa de mobilitat Drac de la Xarxa Vives d'Universitats. [2018/2394]  
BDNS (identif.): 388166.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans:  
  
Primer. Beneficiaris  
Es poden beneficiar d'aquestes ajudes les estudiantes i els estudiants matriculats a centres propis de la Universitat de València que cursen estudis de màster oficial universitari i de doctorat.  
  
Segon. Objecte  
La Xarxa Vives d'Universitats desenvolupa el programa Drac, que impulsa l'intercanvi d'estudiantes i estudiants entre les universitats que la integren. El programa Drac Formació Avançada té com a objecte atorgar ajudes econòmiques per a promoure la mobilitat dels estudiants de doctorat i de màster oficial universitari en relació amb les activitats organitzades per la Xarxa Vives, així com l'assistència a cursos, seminaris o estades de recerca a altres universitats de la Xarxa.  
  
  
Tercer. Bases reguladores  
Les bases íntegres es poden consultar al web http://links.uv.es/ajudes/drac i a la Base de Dades Nacional de Subvencions, a través del web http://www.pap.minhap.gob.es/bdnstrans/es/index.  
  
Quart. Quantia  
El pressupost total màxim autoritzat per a aquesta convocatòria ascendeix a 4.500 ?.  
La dotació econòmica per cada ajuda és variable segons l'àrea geogràfica de destinació.  
  
Cinqué. Termini de presentació de sol·licituds  
El termini de presentació de la sol·licitud comença a partir de l'endemà de la publicació de l'extracte d'aquesta resolució al Diari Oficial de la Generalitat Valenciana i finalitza el 15 de maig de 2018, el 15 de setembre de 2018 i 15 de gener de 2019.  
  
Sisé. Altres dades  
En tot cas, les sol·licituds hauran de lliurar-se abans de la realització de l'activitat per a la qual se sol·licita l'ajuda.  
  
València, 30 de gener de 2018.- El rector, p. d. (DOGV 17.01.2018), la vicerectora d'Estudis de Grau i Política Lingüística: Isabel Vázquez Navarro.